Document ID: 31997R2619

ΚΑΝΟΝΙΣΜΟΣ (ΕΚ) αριθ. 2619/97 ΤΗΣ ΕΠΙΤΡΟΠΗΣ της 22ας Δεκεμβρίου 1997 περί παύσεως της αλιείας του χάλιμπατ της Γροιλανδίας από πλοία με σημαία της Πορτογαλίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2847/93 του Συμβουλίου, της 12ης Οκτωβρίου 1993, για τη θέσπιση συστήματος ελέγχου της κοινής αλιευτικής πολιτικής (1), όπως τροποποιήθηκε τελευταία από τον κανονισμό (ΕΚ) αριθ. 2205/97 (2), και ιδίως το άρθρο 21 παράγραφος 3,
Εκτιμώντας:
ότι ο κανονισμός (ΕΚ) αριθ. 406/97 του Συμβουλίου, της 20ής Δεκεμβρίου 1996, για τον καθορισμό, για το 1997 της διαχείρισης των αλιευτικών μέτρων της ζώνης διακανονισμού που ορίζεται στη σύμβαση για την πολυμερή συνεργασία στον τομέα της αλιείας του βόρειο-δυτικού Ατλαντικού (3), προβλέπει ποσόστωση για το χάλιμπατ της Γροιλανδίας για το 1997 7
ότι, για να εξασφαλιστεί η τήρηση των διατάξεων που αφορούν τους ποσοτικούς περιορισμούς των αλιευμάτων αποθέματος για το οποίο υπάρχει ποσόστωση, είναι αναγκαίο να καθορίσει η Επιτροπή την ημερομηνία κατά την οποία τα αλιεύματα που πραγματοποιούνται από πλοία που φέρουν σημαία κράτους μέλους θεωρείται ότι έχουν εξαντλήσει την ποσόστωση που έχει διατεθεί 7
ότι σύμφωνα με τις πληροφορίες που ανακοινώθηκαν στην Επιτροπή, τα αλιεύματα χάλιμπατ της Γροιλανδίας στα ύδατα της ζώνης NAFO 3LMNO από σκάφη που αλιεύουν υπό πορτογαλική σημαία ή είναι νηολογημένα στην Πορτογαλία, προσέγγισαν το επίπεδο των ποσοστώσεων που τους παραχωρήθηκε για το 1997 7 ότι η Πορτογαλία απαγόρευσε την αλιεία σ' αυτά τα αποθέματα από τις 24 Νοεμβρίου 1997 7 ότι πρέπει επομένως να ληφθεί υπόψη η ημερομηνία αυτή,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα αλιεύματα του χάλιμπατ της Γροιλανδίας στα ύδατα της ζώνης NAFO 3LMNO που πραγματοποιήθηκαν από σκάφη υπό πορτογαλική σημαία ή είναι νηολογημένα στην Πορτογαλία θεωρείται ότι έχουν εξαντλήσει την ποσόστωση που παραχωρήθηκε στην Πορτογαλία για το 1997.
Απαγορεύεται η αλιεία του χάλιμπατ της Γροιλανδίας στα ύδατα της ζώνης NAFO 3LMNO από πλοία με σημαία της Πορτογαλίας ή που είναι νηολογημένα στην Πορτογαλία, καθώς επίσης και η διατήρηση επί του πλοίου ή η μεταφόρτωση και η εκφόρτωση των αποθεμάτων που αλιεύθηκαν από αυτά τα πλοία μετά την ημερομηνία εφαρμογής του παρόντος κανονισμού.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 24 Νοεμβρίου 1997.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Δεκεμβρίου 1997.

Labels: 8
18
6